АҞӘА, цәыббра 9 - Sputnik. Анатоли Бибилов ҭелла Рауль Ҳаџьымба идиныҳәалеит алхрақәа аҩбатәи ртур аан аиааира ахьигаз. Абри атәы аанацҳауеит ахада ипресс-маҵзура.
Аицәажәараан Бибилов иҳәеит ажәлар иҟарҵаз алхра атәыла аҿиара ишазеиӷьхо.
"Сгәы иаанагоит шәара шәыԥсадгьыл ахь ишәымоу абзиабара дуи шәусуралшареи иалдыршап ҳәа атәыла иҵегьы еиҳау ақәҿиарақәа аиурц", - иҳәеит Анатоли Бибилов.
Рауль Ҳаџьымбеи Анатоли Бибилови еиқәшаҳаҭхеит ҩ-ганктәи аизыҟазаашьақәа рырҿиара шхымԥадатәиу азы.
Аԥсны АКХ ахантәаҩы Ҭамаз Гогьиа цәыббра 9 рзы заанаҵтәи аихшьаалақәа рылеиҳәеит. Урҭ инарықәыршәаны Аԥсны ахада иалхрақәа аҩбатәи ртур аҟны аиааира игеит Рауль Ҳаџьымба. Иара изы рыбжьы арҭеит 47,38%, Алхас Кәыҵниа - 46,19%.
Иара убас шәаԥхьар ҟалоит:
-
Аслан Барцыц Кәыҵниа иштаб алхрақәа ахьазхарымҵаз азы: уажәа ажәазароуп